SA ออกหุ้นกู้ 2 ชุด 1.2 พันลบ. ดอกเบี้ย 7-7.25% ขาย 24-26 ม.ค.66
SA เตรียมออกหุ้นกู้ 2 ชุด วงเงินไม่เกิน 1.2 พันลบ. ดอกเบี้ย 7-7.25% ต่อปี เสนอขายสถาบัน-รายใหญ่ 24-26 ม.ค.66 ฟาก “ทริสเรทติ้ง” อันดับความน่าเชื่อถือ "BB+" แนวโน้มอันดับเครดิต "Stable"
SA ออกหุ้นกู้ 2 ชุด วงเงินไม่เกิน 1.2 พันลบ. ดอกเบี้ย 7-7.25% ขายสถาบัน-รายใหญ่ 24-26 ม.ค.66
23 ธ.ค. 2565

บริษัท ไซมิส แอสเสท จำกัด (มหาชน) หรือ SA ยื่นแบบแสดงรายการข้อมูลการเสนอขายหุ้นกู้ไม่มีประกัน ครั้งที่ 1/2566 จำนวน 2 ชุด รวมทั้งสิ้นไม่เกิน 1,200,000 หน่วย มูลค่าไม่เกิน 1,200,000,000 บาท
ชุดที่ 1 อายุ 2 ปี 3 เดือน ครบกำหนดไถ่ถอนปี พ.ศ. 2568 ซึ่งผู้ออกหุ้นกู้มีสิทธิไถ่ถอนหุ้นกู้ก่อนครบกำหนดไถ่ถอน อัตราดอกเบี้ยคงที่ 7.00% ต่อปี ชำระดอกเบี้ยทุก 3 เดือน ตลอดอายุหุ้นกู้ มูลค่าที่ตราไว้หน่วยละ 1,000 บาท ราคาเสนอขายหน่วยละ 1,000  บาท
ชุดที่ 2 อายุ 3 ปี เดือนครบกำหนดไถ่ถอนปี พ.ศ. 2569 ซึ่งผู้ออกหุ้นกู้มีสิทธิไถ่ถอนหุ้นกู้ก่อนครบกำหนดไถ่ถอน อัตราดอกเบี้ยคงที่ 7.25% ต่อปี ชำระดอกเบี้ยทุก 3 เดือน ตลอดอายุหุ้นกู้ มูลค่าที่ตราไว้หน่วยละ 1,000 บาท ราคาเสนอขายหน่วยละ 1,000 บาท
สำหรับอันดับความน่าเชื่อถือของผู้ออกหุ้นกู้ “BB+” แนวโน้มอันดับเครดิต “Stable” โดยบริษัท ทริสเรทติ้ง จำกัด เมื่อวันที่ 27 กรกฎาคม พ.ศ. 2565
ขณะที่การออกหุ้นครั้งนี้จะเสนอขายให้แก่ผู้ลงทุนสถาบัน และ/หรือ ผู้ลงทุนรายใหญ่ ในระหว่างวันที่ 24-26 มกราคม 2566 โดยมีบล. ดาโอ (ประเทศไทย), บล. โกลเบล็ก, บล. เอเอสแอล, บล. ไอร่า, บล.เคจีไอ (ประเทศไทย), บล.เมอร์ชั่น พาร์ทเนอร์, บล. สยามเวลธ์ และ บล. บียอนด์ เป็นผู้จัดการการจัดจำหน่ายหุ้นกู้